Günter Grass er død
Grass var født i Gdansk, som nå er polsk, i 1927. Forfatteren vant Nobelprisen i litteratur i 1999. Nyheten er kommentert på museet som bærer hans navn i Lübeck sin Facebook-side. Günter Grass døde i morges i Lübeck. Våre tanker går til hans kone og familie. Vi er takknemlige for de mange minner vi har fått dele med ham. Grass var en forfatter som var sterkt til stede i tysk samfunnsliv og debatt. Han var medlem av den samfunnskritiske gruppen «Gruppe 47». For norske lesere er han kanskje mest kjent som forfatteren av «Blikktrommen», som kom på norsk for første gang i 1961. Boken ble filmatisert i regi av Volker Schlöndorff i 1979. Forfatter Jon Michelet er imponert over Grass’ liv og virke som forfatter. – Günter Grass legger bak seg et fantastisk forfatterskap. Jeg husker spesielt boken han skrev om skipsforliset i Østersjøen («I krabbegang», journ.anm). Han spenner opp store lerreter, og skriver ganske virkelighetsnært. Den monumentale romanen «En lang historie» tar for seg 200 års tysk historie, og er et kritisk oppgjør med den tyske gjenforeningen. Romanen skapte reaksjoner i Tyskland da den kom ut. Grass skapte overskrifter da han ga ut selvbiografien som fikk den norske tittelen «Når løken skrelles» i 2006. Der kom det frem at Grass hadde tjenestegjort i Waffen-SS i 1945, helt mot slutten av andre verdenskrig. Den gang ble det fra enkelte hold diskutert om Grass skulle fratas Nobelprisen, men det ble avvist av den svenske Nobelstiftenes direktør Michael Sohlmann.
Den tyske forfatteren har gått bort, 87 år gammel.